На основу спрoведене јавне набавке у отвореном поступку – набавка радова на адаптацији и и уређењу просторија Домa културе у Лубници ЈН 405-377 закључује се

**УГОВОР  
 набавка радова на адаптацији и и уређењу просторија Домa културе у Лубници**

**Уговорне стране :**

1. **Република Србија –Градска управа града Зајечара,** ПИБ 101757838, МБ 07189923, ЈБКЈС 08105, коју заступа начелник градске управе града Зајечара, Слободан Виденовић, у даљем тексту Наручилац
2. **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_** са седиштем у \_\_\_\_\_\_\_\_\_\_\_\_\_\_\_, улица \_\_\_\_\_\_\_\_\_\_\_\_\_\_\_\_\_\_, ПИБ \_\_\_\_\_\_\_\_\_\_\_\_\_\_\_\_\_\_\_\_\_\_, рачун бр. \_\_\_\_\_\_\_\_\_\_\_\_\_\_\_\_\_\_\_\_\_\_ отворен код пословне банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, које заступа \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, у даљем тексту Извођач.

**Предмет Уговора**

**Члан 1.**

Уговорне стране констатују да је Наручилац изабрао Извођача као најповољнијег понуђача за извођење радова на адаптацији и и уређењу просторија Домa културе у Лубници , у отвореном поступку број 405-377.

**Члан 2.**

Предмет Уговора је Извођењерадова на текућем одржавању Домa културе у Мариновцу и ближе је одређен усвојеном понудом извођача број \_\_\_\_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_\_\_\_\_\_\_\_\_\_2025. године, која је саставни део овог Уговора.

Ради извршења радова који су предмет овог уговора, Извођач се обавезује да обезбеди радну снагу, материјал, грађевинску и другу опрему, изврши грађевинске, грађевинско-занатске и припремно-завршне радове, као и све друго неопходно за потпуно извршење радова који су предмет овог уговора.

**Вредност радова - цена**

**Члан 3.**

Уговорне стране утврђују да цена свих радова који су предмет овог Уговора износи:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ динара без ПДВ-а,

а добијена је на основу јединичних цена из усвојене понуде Извођача број \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_\_\_\_\_\_ 2025.године

Наручилац се обавезује да, за извођење радова из члана 2. овог уговора, исплати Извођачу радова средства у укупном износу од \_\_\_\_\_\_\_\_\_\_\_\_\_\_\_\_\_\_\_\_\_\_\_\_динара без ПДВ-а.

Уговорена цена је фиксна по јединици мере и не може се мењати услед повећања цене елемената на основу којих је одређена.

Осим вредности рада, добара и услуга неопходних за извршење уговора, цена обухвата и трошкове организације градилишта, осигурања и све остале зависне трошкове Извођача.

**Услови и начин плаћања**

**Члан 4.**

Уговорне стране су сагласне да се плаћање по овом уговору изврши на следећи начин :

* плаћање ће се вршити према испостављеним ситуацијама и окончаној ситуацији у року од 45 дана.

Уколико Наручилац делимично оспори испостављену ситуацију, дужан је да исплати неспорни део ситуације.

Кoмплетну документацију неопходну за оверу привремене ситуације: листове грађевинске књиге, одговарајуће атесте за уграђени материјал и другу документацију Извођач доставља стручном надзору који ту документацију чува дo примопредаје и коначног обрачуна, у супротном се неће извршити плаћање тих позиција, што Извођач признаје без права приговора.

**Рок за завршетак радова**

**Члан 5.**

Извођач се обавезује да уговорене радове изведе у року од \_\_\_\_\_\_\_\_\_\_\_\_\_\_\_\_\_\_ календарских дана (највише 30 календарских дана, не касније од 26.12.2025. године), рачунајући од дана увођења у посао.

Датум увођења у посао стручни надзор уписује у грађевински дневник, а сматраће се да је увођење у посао извршено испуњењем свих наведених услова:

* да је Наручилац обезбедио Извођачу несметан прилаз градилишту.
* да је Наручилац Решењем одредио стручни надзор.

Уколико Извођач не приступи извођењу радова ни 7-ог дана од кумулативног стицања горе наведених услова, сматраће се да је 7-ог дана уведен у посао.

Под роком завршетка радова сматра се дан њихове спремности за преглед, а што стручни надзор констатује у грађевинском дневнику.

Утврђени рокови су фиксни и не могу се мењати без сагласности Наручиоца.

**Члан 6.**

Рок за извођење радова се продужава на захтев Извођача:

* у случају прекида радова који траје дуже од 2 дана, а није изазван кривицом Извођача
* у случају елементарних непогода и дејства више силе

Захтев за продужење рока грађења Извођач писмено подноси Наручиоцу у року од два дана од сазнања за околност, а најкасније 15 дана пре истека коначног рока за завршетак радова.

Уговорени рок је продужен када уговорне стране у форми Анекса овог Уговора о томе постигну писмени споразум.

У случају да Извођач не испуњава предвиђену динамику, обавезан је да уведе у рад више извршилаца, без права на захтевање повећаних трошкова или посебне накнаде.

Ако Извођач падне у доцњу са извођењем радова, нема право на продужење уговореног рока због околности које су настале у време доцње.

**Уговорна казна**

**Члан 7.**

Уколико Извођач не заврши радове у уговореном року, дужан је да плати Наручиоцу уговорну казну у висини 0,5 % од укупно уговорене вредности за сваки дан закашњења, с тим што укупан износ казне не може бити већи од 5% од вредности укупно уговорних радова.

Наплату уговорне казне Наручилац ће извршити, без претходног пристанка Извођача, умањењем рачуна наведеног у окончаној ситуацији.

Ако је Наручилац због закашњења у извођењу или предаји изведених радова претрпео штету која је већа од износа уговорне казне, могу захтевати накнаду штете, односно поред уговорне казне и разлику до пуног износа претпљене штете. Постојање и износ штете Наручилац мора да докаже.

**Обавезе Извођача**

**Члан 8.**

Извођач се обавезује да изведе радове у складу са важећим прописима, техничким прописима и овим уговором, и да по завршетку радова изведене радове преда Наручиоцу

Извођач се обавезује :

- да пре почетка радова Наручиоцу достави решење о именовању одговорног извођача радова.

- да се строго придржава мера заштите на раду;

- да по завршеним радовима одмах обавести Наручиоца да је завршио радове и да је спреман за њихову примопредају.

- да испуни све уговорене обавезе стручно, квалитетно, према важећим стандардима за ту врсту посла и у уговореном року;

- да обезбеди довољну радну снагу на градилишту и благовремену испоруку уговореног материјала и опреме потребну за извођење уговором преузетих радова;

- да обезбеди безбедност свих лица на градилишту, као и одговарајуће обезбеђење складишта својих материјала и слично, тако да се Наручилац ослобађају свих одговорности према државним органима, што се тиче безбедности, прописа о заштити животне средине, и радно-правних прописа за време укупног трајања извођења радова до предаје радова Наручиоцу;

- да уредно води све књиге предвиђене законом и другим прописима Републике Србије, који регулишу ову област;

- да омогући вршење стручног надзора на објекту;

- да поступи по свим основаним примедбама и захтевима Наручиоца датим на основу извршеног надзора и да у том циљу, у зависности од конкретне ситуације, о свом трошку, изврши поправку или рушење или поновно извођење радова, замену набављеног или уграђеног материјала, опреме, уређаја и постројења или убрзања извођења радова када је запао у доцњу у погледу уговорених рокова извођења радова;

- да уведе у рад више смена, продужи смену или уведе у рад више извршилаца, без права на повећање трошкова или посебне накнаде за то уколико не испуњава предвиђену динамику;

- да сноси трошкове накнадних прегледа комисије за пријем радова уколико се утврде неправилности и недостаци

- да гарантује квалитет изведених радова и употребљеног материјала, с тим да отклањању недостатка у гарантном року за изведене радове Извођач мора да приступи у року од 5 дана.

- примењује политике које забрањују сексуално искоришћавање и злостављање, као злостављање на раду као и да спроводи мере превенције и одговара на сексуално искоришћавање и злостављање и злостављање н араду у складу са Законом о спречавању злоставаљања на раду и Правилником о правилима понашања послодаваца и запослених у вези са превенцијом и заштитом од злостављања на раду.

**Обавезе Наручиоца**

**Члан 9.**

Наручилац се обавезује да Извођачу плати уговорену цену под условима и на начин одређен чланом 4. овог Уговора, и да од Извођача, по завршетку радова, прими наведене радове.

Наручилац ће обезбедити вршење стручног надзора над извршењем уговорних обавеза Извођача.

Наручилац се обавезује да уведе Извођача у посао, предајући му инвестиционо-техничку документацију, потврду о пријави радова као и обезбеђујући му несметан прилаз градилишту.

Наручилац се обавезује да учествује у раду комисије за примопредају и коначни обрачун са стручним надзором и Извођачем радова.

**Гаранције**

**Члан 10.**

Извођач је дужан да Наручиоцу поред преда банкарску меницу за добро извршење посла у износу од 10% од уговорене вредности по потписивању уговора са роком важења минимум 60 дана од дана завршетка уговора.

**Гарантни рок**

**Члан 11.**

Гарантни рок за изведене радове је 2 године и рачуна се од датума примопредаје радова. Гарантни рок за све коришћене материјале је у складу са гарантним роком произвођача рачунато од датума премопредаје радова.

Извођач је дужан да Наручиоцу поред приликом примопредаје преда банкарску меницу за отклањање грешака у гарантном року у износу од 5% од уговорене вредности са роком важења минимум 2 године од дана примопредаје радова.

**Извођење уговорених радова**

**Члан 12.**

За укупан уграђени материјал Извођач мора да има сертификате квалитета и атесте који се захтевају по важећим прописима и мерама за објекте те врсте.

Уколико Наручилац утврди да употребљени материјал не одговара стандардима и техничким прописима, он га одбија и забрањује његову употребу. У случају спора меродаван је налаз овлашћене организације за контролу квалитета.

Извођач је дужан да о свом трошку обави одговарајућа испитивања материјала. Поред тога, он је одговоран уколико употреби материјал који не одговара квалитету.

У случају да је због употребе неквалитетног материјала угрожена безбедност објекта, Наручилац има право да тражи да Извођач поруши изведене радове и да их о свом трошку поново изведе у складу са техничком документацијом и уговорним одредбама. Уколико Извођач у одређеном року то не учини, Наручилац има право да ангажује другог Извођача искључиво на трошак Извођача по овом уговору.

Стручни надзор над извођењем уговорених радова се врши складу са Законом о планирању и изградњи.

**Члан 13.**

Уколико се током извођења уговорених радова појави потреба за извођењем вишкова радова Извођач је дужан да застане са том врстом радова и писмено обавести стручни надзор и Наручиоца.

Јединичне цене за све позиције из предмера радова усвојене понуде Извођача бр. \_\_\_\_\_\_\_\_\_\_\_\_\_\_\_\_\_ од \_\_\_\_\_\_\_\_\_\_\_\_\_\_\_\_\_\_\_\_2025 године за које се утврди постојање вишка радова остају фиксне и непроменљиве, а извођење вишка радова до 5% количине неће утицати на продужетак рока завршетка радова

**Члан 14.**

Извођач може и без претходне сагласности Наручиоца, а уз сагласност стручног надзора извести хитне непредвиђене радове, уколико је њихово извођење нужно за стабилност објекта или за спречавање штете, а изазвани су променом тла, појавом воде или другим ванредним и неочекиваним догађајима, који се нису могли предвитети у току израде пројектне документације.

Извођач и стручни надзор су дужни да истог дана када наступе околности из става 1. овог члана, о томе обавесте Наручиоца . Наручилац може раскинути уговор уколико би услед ових радова цена морала бити знатно повећана, о чему је дужан да без одлагања обавести Извођача.

Извођач има право на правичну накнаду за учињене неопходне трошкове и исплату дела цене за до тада извршене радове.

**Члан 15.**

Накнадни радови су радови који нису уговорени и нису нужни за испуњење овог уговора, те уколико Наручилац и захтева да се изведу потребно их је посебно уговорити.

Фактички обављени накнадни радови, без писмено закљученог уговора су правно неважећи.

**Примопредаја изведених радова**

**Члан 16.**

Извођач о завршетку уговорених радова обавештава Наручиоца,и стручни надзор, а дан завршетка радова уписује се у грађевински дневник.

Комисију за примопредају радова чине по један представник Наручиоца, Стручног надзора и Извођача.

Комисија сачињава записник о примопредаји.

Грешке, односно недостатке које утврди Наручилац у току извођења или приликом преузимања и предаје радова, Извођач мора да отклони без одлагања. Уколико те недостатке Извођач не почне да отклања у року од 3 дана и ако их не отклони у споразумно утврђеном року Наручилац ће радове поверити другом извођачу на рачун Извођача радова.

Евентуално уступање отклањања недостатака другом извођачу Наручилац ће учинити по тржишним ценама и са пажњом доброг привредника.

**Коначни обрачун**

**Члан 17.**

Коначна количина и вредност радова по овом Уговору утврђује се на бази стварно изведених радова оверених у грађевинској књизи од стране стручног надзора и усвојених јединичних цена из понуде које су фиксне и непроменљиве.

Окончана ситуација за изведене радове се испоставља истовремено са записником о примопредаји радова.

**Раскид Уговора**

**Члан 18**.

Наручилац задржава право да једнострано раскине овај Уговор уколико Извођач радова касни са извођењем радова дуже од 10 календарских дана.

Наручилац задржава право да једнострано раскине овај Уговор уколико извршени радови не одговарају прописима или стандардима за ту врсту посла и квалитету наведеном у понуди Извођача радова, а Извођач није поступио по примедбама стручног надзора.

Наручилац може једнострано раскинути уговор у случају да се на основу грађевинског дневника утврди да Извођач касни са извођењем радова дуже од 10 календарских дана, као и ако Извођач не изводи радове у складу са пројектно-техничком документацијом или из неоправданих разлога прекине са извођењем радова.

Наручилац може једнострано раскинути уговор и у случају недостатка средстава за његову реализацију. Средства за јавну набавку обезбеђена су буџетом Града Зајечара за 2025.годину.

Уколико дође до раскида Уговора пре завршетка свих радова чије извођење је било предмет овог Уговора заједничка Комисија ће сачинити Записник о до тада стварно изведеним радовима и њиховој вредности у складу са овим Уговором.

Уговор се раскида писменом изјавом која садржи основ за раскид уговора и доставља се другој уговорној страни.

У случају раскида Уговора, Извођач је дужан да изведене радове обезбеди и сачува од пропадања, као и да Наручиоцу преда пројекат изведеног објекта.

**Остале одредбе**

**Члан 19.**

За све што овим Уговором није посебно утврђено примењују се одредбе Закона о планирању и изградњи објеката и Закона о облигационим односима.

**Члан 20.**

Прилози и саставни делови овог Уговора су:

* понуда Извођача бр. \_\_\_\_\_\_\_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_\_\_\_\_\_.2025. године
* банкарска меница за добро извршење посла на износ од 10% од вредности уговора без ПДВ-а са роком важења минимум 60 дана од дана завршетка уговора.

**Члан 21.**

Све евентуалне спорове уговорне стране ће решавати споразумно.

Уколико до споразума не дође, уговара се надлежност Привредног суда у Зајечару.

**Члан 22.**

Овај Уговор ступа на снагу даном потписа свих уговорних страна.

**Члан 23.**

Овај Уговор је сачињен у четири једнаких примерака, по два за сваку уговорну страну.

|  |  |
| --- | --- |
| *ЗА НАРУЧИОЦА* | *ЗА ПОНУЂАЧА* |
| *ГРАДСКА УПРАВА ГРАДА ЗАЈЕЧАРА* | *(Назив и седиште понуђача)* |
| *НАЧЕЛНИК* | *(Функција потписника уговора)* |
| *Слободан Виденовић, дипл. прав.* | *(име и презиме потписника уговора)* |
| *(потпис и печат)* | *(потпис)* |